open-index/open-wikipedia-markdown huggingface dataset:
Ινδουστάν

thumb|right|250px|Χάρτης του Ινδουστάν (Ινδίας), 1831
Το **Ινδουστάν** (Χίντι: हिन्दुस्तान, Hindustān, Ουρντού: ہندوستان, Hindustān), που σημαίνει κυριολεκτικά "Γη του Ινδού", υπήρξε για αιώνες το διάσημο όνομα της ινδικής υποηπείρου.

## Ετυμολογία
Η λέξη Ινδουστάν προέρχεται από την παλαιά περσική λέξη "Χίντου", που με τη σειρά της προέρχεται από τη λέξη "Σίντου", τη σανσκριτική αντίστοιχη για τον Ινδό ποταμό. Στα Παλαιά Περσικά, οι άνθρωποι που ζούσαν πέρα από τον Ινδό ποταμό αναφέροντο ως Χίντους. Αυτό, συνδυαζόμενο με το αβεστανικό πρόσφυμα -σταν (συγγενές με το σανσκριτικό "-σταν", και τα δύο σημαίνουν "μέρος", "τόπος"), σχηματίζουν τη λέξη Ινδουστάν (Hindustan), που αναφέρεται στη γη στην άλλη πλευρά του Ινδού (την απέναντι πλευρά από την περσική πλευρά του ποταμού). Ο όρος εισήχθη σε ευρεία χρήση τον καιρό της μογγολικής κυριαρχίας στην Ινδία, αναφερόμενος στην επικράτειά τους με κέντρο το Δελχί, ως Χιντουστάν. Ένας παρόμοιος όρος, Ινδοστάν, ήταν σε χρήση κατά τη διάρκεια του 17ου, 18ου και 19ου αιώνα για να δηλώσει τις χώρες της Νότιας Ασίας. Σήμερα η λέξη Ινδοστάν θεωρείται ως αρχαϊσμός.

## Γεωγραφία
Ιστορικώς, ο όρος Ινδουστάν αναφέρεται στην πεδιάδα του Γάγγη της βόρειας Ινδίας, ανάμεσα στα Ιμαλάια και την οροσειρά Βίντγια. Περαιτέρω, μπορεί να αναφέρεται σε πολυάριθμα μέρη που ανήκουν σε τρεις γεωγραφικές περιοχές: τη σημερινή Δημοκρατία της Ινδίας, την ινδική υποήπειρο κατά τη διάρκεια των μεσαιωνικών περιόδων, και την περιοχή στη βόρεια Ινδία, ανατολικά και νότια του ποταμού Γιαμούνα, ανάμεσα στην οροσειρά Βίντγια και την οροσειρά των Ιμαλαΐων, όπου μιλιούνται οι ινδουιστικές γλώσσες.

Στα σύγχρονα Περσικά, Ουρντού και Χίντι, το Ινδουστάν και η συντομευμένη μορφή του, Χιντ, συνήθως αναφέρονται στη σύγχρονη Δημοκρατία της Ινδίας. Η συντομευμένη μορφή Χιντ εμφανίζεται στον κοινό εθνικιστικό χαιρετισμό της Ινδίας, Τζάι Χιντ. Σήμερα, είναι γνωστός ως χαιρετισμός και πολεμική κραυγή των Ινδικών Ενόπλων Δυνάμεων. Συχνά επίσης χρησιμοποιείται για να σημάνει το τέλος σε μείζονος σημασίας ομιλίες-λόγους.

Κατηγορία:Ιστορία της Ινδίας
Μερκουριράνιο

Το **μερκουριράνιο** ή **μερκουρακυκλοπροπάνιο** ή **επιμερκουραιθάνιο** είναι μια οργανομεταλλική ετεροκυκλική ένωση με τριμελή δακτύλιο, που αποτελείται από δύο (2) άτομα άνθρακα και ένα (1) άτομο υδραργύρου. Με βάση το χημικό τύπο του, C2H4Hg, δεν έχει κανένα ισομερές θέσης.

## Ονοματολογία

Η ονομασία «μερκουριράνιο» παράγεται από την συστηνόμενη από την IUPAC συστηματική ονοματολογία Hantzsch-Widman. Πιο συγκεκριμένα, το αρχικό πρόθεμα «μερκουρ(α)» σημαίνει την παρουσία ενός ατόμου υδραργύρου στον ετεροκυκλικό δακτύλιο. Η συλλαβή «-ιρ-» σημαίνει ότι ο ετεροκυκλικός δακτύλιος είναι τριμελής, δηλαδή αποτελείται από τρία (3) συνολοικά άτομα. Η συλλαβή «-αν-» σημαίνει την απουσία διπλού δεσμού στον ετεροκυκλικό δακτύλιο και τέλος, η κατάληξη «-ιο» δίνεται επειδή ο ετεροκυκλικός δακτύλιος δεν περιέχει άζωτο.

Η ονομασία «μερκουρακυκλοπροπάνιο» παράγεται από την εναλλακτική ονοματολογία αντικατάστασης οργανικών ενώσεων. Πιο συγκεκριμένα, η ένωση θεωρείται κυκλοπροπάνιο, που ένα άτομα άνθρακα του οποίου αντικαταστάθηκαν από ένα άτομο υδραργύρου («-μερκουρ(α)-»).

Η ονομασία «επιμερκουραιθάνιο» παράγεται από την εναλλακτική «ονοματολογία υποκατπάστασης», δηλαδή αιθάνιο που δυο άτομα υδρογόνου του οποίου έχουν υποκατασταθεί από ένα άτομο υδραργύρου («-μερκουρ(α)-»), που σχηματίζει δακτύλιο, όπως δηλώνει το πρόθεμα «επ(ι)-».

## Παραγωγή

Το μερκουριράνιο μπορεί να παραχθεί από 1,2-διαλαιθάνιο, με περισσότερο κατάλληλο το 1,2-διιωδαιθάνιο, με τις ακόλουθες μεθόδους:
1. Με επίδραση αμαγάλματος νατρίου - υδραργύρου σε 1,2-διαλαιθάνιο:

\mathrm{XCH_2CH_2X + Hg_{(l)} + 2Na_{(\alpha \mu \acute{\alpha} \gamma \alpha \lambda \mu \alpha)} \xrightarrow{} 2NaX +}  **μερκουριράνιο**
 
2. Με επίδραση διαλυδραργύρου σε 1,2-δι(αλομαγνησιο)αιθάνιο:

\mathrm{XCH_2CH_2X + 2Mg \xrightarrow XMgCH_2CH_2MgX \xrightarrow{+HgX_2} 2MgX_2 +}  **μερκουριράνιο**


## Παραπομπές και παρατηρήσεις


## Πηγές πληροφόρησης

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991 
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

Κατηγορία:Οργανικές ετεροκυκλικές ενώσεις
Κατηγορία:Οργανομεταλλικές ενώσεις
Κατηγορία:C2
Κατηγορία:Ενώσεις υδραργύρου
Κατηγορία:Ενώσεις με τριμελή δακτύλιο
Κατηγορία:Κορεσμένες ενώσεις
Προφήτης Θεσσαλονίκης

Ο **Προφήτης** είναι χωριό και κοινότητα του δήμου Βόλβης της περιφερειακής ενότητας Θεσσαλονίκης στην Κεντρική Μακεδονία. Σύμφωνα με την απογραφή του 2011 έχει 935 κατοίκους. Στην τοπική κοινότητα του Προφήτη ανήκει και ο οικισμός της Μικροκώμης.

Ο Προφήτης είναι ένα όμορφο χωριό με παραδοσιακή αρχιτεκτονική, μόλις 38 χιλιόμετρα απόσταση  ανατολικά της Θεσσαλονίκης. Το όνομα του το έλαβε από τον ναό του χωριού, τον Προφήτη Ηλία. Οι κάτοικοι του είναι γηγενείς Έλληνες Μακεδόνες και διατηρούν ως  σήμερα τα έθιμά τους όπως είναι οι Λαζαρίνες, οι Αράπηδες, η Χελιδόνα και διάφορα του γάμου.

Κατά τη διάρκεια της τουρκοκρατίας στο χωριό λειτουργούσε ελληνικό σχολείο.

Στον Προφήτη γεννήθηκαν και έδρασαν οι Μακεδονομάχοι Ευάγγελος Ζερβός, Απόστολος Σπύρου (οι οποίοι συνελήφθησαν και φυλακίστηκαν από τους Τούρκους) και ο Πασχάλης Τσουκαλάς.

## Διοικητική ιστορία
Η κοινότητα συστάθηκε με την ονομασία Κοινότητα Κλείσαλι στις 9 Ιουλίου 1918 με έδρα τον οικισμό Κλείσαλι. Ο οικισμός μετονομάστηκε μετονομάστηκε σε Προφήτης και η κοινότητα σε Κοινότητα Προφήτου στις 14 Ιανουαρίου 1927. Λειτούργησε ως κοινότητα ως την κατάργησή της το 1997 και την προσάρτησή της στον δήμο Εγνατίας.

### Κοινοτάρχες

## Πηγές
* Ιστοσ. Ελληνική Στατιστική Αρχή. Πίνακας αποτελεσμάτων μόνιμου Πληθυσμού - Απογραφής 2011
* Ιστοσ. Τεχνικό Επαγγελματικό Εκπαιδευτήριο Λαγκαδά. ΕΠΑΡΧΙΑ ΛΑΓΚΑΔΑ - ΠΡΟΦΗΤΗΣ 
* Ιστοσ.Lagadas.net. ΑΝΑΒΙΩΣΑΝ ΟΙ ΑΡΑΠΗΔΕΣ ΣΤΟΝ ΠΡΟΦΗΤΗ ΛΑΓΚΑΔΑ ΑΝΗΜΕΡΑ ΤΩΝ ΦΩΤΩΝ 06-01-2011
* Ιστοσ. Εταιρεία Μακεδονικών Σπουδών. Αφανείς Γηγενείς Μακεδονομάχοι (1903-1913), Ι. Σ. Κολιόπουλος (επιστ. εποπτεία), Ι. Δ. Μιχαηλίδης – Κων. Σ. Παπανικολάου (επιμ.), Θεσσαλονίκη, Ε.Μ.Σ. – University Studio Press, 2008

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Βόλβης

Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Σάντα Φε (Νέο Μεξικό)

Η **Σάντα Φε** (, στα ισπανικά σημαίνει «*Αγία Πίστη*») είναι πόλη των ΗΠΑ και πρωτεύουσα της αμερικανικής πολιτείας του Νέου Μεξικού, καθώς και έδρα της Κομητείας Σάντα Φε. Σύμφωνα με την απογραφή του 2020, η Σάντα Φε έχει πληθυσμό 85.627 κατοίκους και ήταν η τέταρτη μεγαλύτερη πόλη στην πολιτεία. 

Συμπεριλαμβάνεται εντός της μητροπολιτικής περιοχής της Αλμπουκέρκης. Βρίσκεται στο κέντρο του βόρειου Νέου Μεξικού, και απέχει 103 χιλιόμετρα από την μεγαλύτερη πόλη της πολιτείας, την Αλμπουκέρκη.

Σημερινός Δήμαρχος της Σάντα Φε, είναι ο Δημοκρατικός Άλαν Γουέμπερ, από τον Μάρτιο του 2018. 

## Ιστορία
Η πόλη ιδρύθηκε από τους Ισπανούς το 1607 και το 1610 έγινε η πρωτεύουσα της ισπανικής επαρχίας του Νέου Μεξικού, γεγονός που κατατάσσει τη Σάντα Φε ως την παλαιότερη πρωτεύουσα πολιτείας στις ΗΠΑ. Επίσης, είναι η παλαιότερη ευρωπαϊκή πόλη δυτικά του Μισσισσιππή. 

Παρόλα αυτά, η πόλη δεν κατοικείτο συνεχώς από το 1607 μέχρι σήμερα, καθώς από το 1680 μέχρι το 1692 εγκαταλείφθηκε εξαιτίας των επιθέσεων ινδιάνων. Όταν η περιοχή απελευθερώθηκε από τους Ισπανούς και έγινε μέρος του Μεξικού, η Σάντα Φε έγινε πρωτεύουσα της επαρχίας. Το 1848 η πόλη πέρασε σε αμερικανική κυριαρχία και το 1912, όταν το Νέο Μεξικό έγινε πολιτεία, η Σάντα Φε παρέμεινε η πρωτεύουσά του.

## Οικονομία
Η Σάντα Φε είναι σημαντικός τουριστικός προορισμός στις Ηνωμένες Πολιτείες, καθώς κάθε χρόνο δέχεται 1 με 2 εκατομμύρια επισκέπτες. Τα έσοδα από τον τουρισμό υπολογίζονται σε περίπου 1 δισ. δολάρια ετησίως. Στυλοβάτης της οικονομίας της πόλης είναι η κυβέρνηση, η οποία είναι επίσης και ο κύριος εργοδότης και ακολουθεί ο χώρος της εστίασης και ο τομέας της υγείας.

## Παραπομπές


## Εξωτερικοί σύνδεσμοι
* 
* 
* 

Σαντα Φε
Κατηγορία:Έδρες κομητειών του Νέου Μεξικού
Ανθρακόνημα

thumb|250px|Ύφασμα από ανθρακονήματα
Το **ανθρακόνημα** ή **ίνες άνθρακα** είναι υλικό το οποίο αποτελείται από ίνες κυρίως άνθρακα. Οι ίνες αποτελούνται από άτομα άνθρακα των οποίων οι δεσμοί είναι περίπου παράλληλοι με τον άξονα της ίνας, γεγονός που προσδίδει στο ανθρακόνημα υψηλή στιβαρότητα και αντοχή σε θραύση και χαμηλό συντελεστή θερμικής διαστολής. Λόγω αυτών των ιδιοτήτων, σε συνδυασμό με το χαμηλό βάρος και την αντοχή στα χημικά, τα ανθρακονήματα αρχίζουν να χρησιμοποιούνται όλο και περισσότερο στην αεροναυπηγική, τη πολιτική μηχανική και την κατασκευή οχημάτων. Παρόλα αυτά, η χρήση τους περιορίζεται στο ότι η παραγωγή τους είναι πολύ πιο δαπανηρή από ότι η παραγωγή υαλοβάμβακα ή ινών από πλαστικό. Για την παραγωγή των ανθρακονημάτων χρησιμοποιείται πολυακριλονιτρίλιο (ΡΑΝ), ίνες τεχνητού μεταξιού (rayon) και πίσσα. Κατά τη διάρκεια της παραγωγής είναι δυνατή η μεταβολή των θερμοκρασιών με τέτοιο τρόπο ώστε να παραχθούν ίνες με διάφορες ιδιότητες.

## Παραπομπές


## Εξωτερικοί σύνδεσμοι
* 

Κατηγορία:Συνθετικά υλικά
κατηγορία:Άνθρακας
Κατηγορία:Ίνες
Jclic

Το **JClic** είναι μια εφαρμογή δημιουργίας πολυμεσικών εκπαιδευτικών δραστηριοτήτων. Πρόκειται για μια έκδοση του εκπαιδευτικού λογισμικού Clic σε Java. Εγκαθίσταται και λειτουργεί σε Linux, Mac OS X, Solaris και Windows. Αυτή τη στιγμή είναι στο μεγαλύτερο μέρος της εξελληνισμένη.

## Χαρακτηριστικά
Με το JClic μπορούμε να δημιουργήσουμε δραστηριότητες για μαθητές αξιοποιώντας πολυμεσικό υλικό. Π.χ. να εισάγουμε μια φωτογραφία και να δημιουργήσουμε ένα παζλ, να δώσουμε ένα κείμενο για συμπλήρωση κενών, να φτιάξουμε ένα σταυρόλεξο, κ.λπ. Το έργο μας μπορεί να εξαχθεί ως μικροεφαρμογή java ή ως html, οπότε μπορούμε να την εντάξουμε σε μια υπάρχουσα ιστοσελίδα. Ο εκπαιδευτικός έχει πλήρεις αναφορές για τις ενέργειες και τα αποτελέσματα της χρήσης από τους μαθητές. To JClic μπορεί να εγκατασταθεί σε ένα δικτυωμένο εργαστήριο και να παρέχει συγκεντρωτικές αναφορές στον διακομιστή. 

## Μονάδες
*Jclic Author: Το πρόγραμμα που μας δίνει την δυνατότητα να δημιουργήσουμε ασκήσεις
*Jclic: Το πρόγραμμα αυτό μας δίνει την δυνατότητα να "τρέξουμε" δραστηριότητες jclic στον υπολογιστή μας.
*Jclic Report Server

## Εξωτερικοί σύνδεσμοι

* jclic παιχνίδια στα ελληνικά
* παγκόσμια βιβλιοθήκη δραστηριοτήτων jclic 
*Η επίσημη ιστοσελίδα του jclic
*οδηγός χρήσης του jclic στα ελληνικά

## Παραπομπές


Κατηγορία:Ελεύθερο λογισμικό
Κατηγορία:Εκπαιδευτική τεχνολογία
Πινακοθήκη της Ακαδημίας (Βενετία)

Η **Πινακοθήκη της Ακαδημίας της Βενετίας** () είναι μουσειακή πινακοθήκη κυρίως και φιλοξενεί την πιο σημαντική συλλογή βενετσιάνικης ζωγραφικής από τον 14ο έως τον 18ο αιώνα. Στεγάζεται στην Scuola della Carità, επί της νότιας όχθης του Canal Grande, στο αστικό διαμέρισμα (sestiere) του Ντορσοντούρο. 

## Ιστορικό
Το 1750 ιδρύθηκε η Ακαδημία Καλών Τεχνών της Βενετίας (Accademia di Belle Arti di Venezia), ένα εκπαιδευτικό ίδρυμα που παρείχε μεταξύ άλλων και εξειδίκευση στην αναπαλαίωση έργων τέχνης. Μετά από πολλές περιπέτειες λόγω της πολιτικής κατάστασης στην Ιταλική χερσόνησο,  η Ακαδημία αυτή μεταφέρθηκε στο σημερινό της οίκημα, το οποίο άρχισε να λειτουργεί το 1817. 
Το 1879 η πινακοθήκη (Gallerie) της Ακαδημίας ανεξαρτητοποιήθηκε, και δημιουργήθηκαν έτσι δύο ιδρύματα, η Ακαδημία Καλών Τεχνών και η Πινακοθήκη της Ακαδημίας. Η τελευταία παρέμεινε στην Scuola della Carità, μολονότι το κτίριο φέρει ακόμη την επιγραφή Accademia di Belle Arti.

## Σημαντικές συλλογές

Ο αρχικός πυρήνας των συλλογών περιείχε έναν μικρό αριθμό έργων που είχαν δωρίσει οι ίδιοι οι ακαδημαϊκοί και είχαν μεταφερθεί εδώ από την παλιά τους έδρα- κοντά στο Φοντεγκέτο της Φαρίνα- μια σειρά από πίνακες που ανήκαν στη Σκουόλα ντέλα Καριτά και ανέκαθεν φυλάσσονταν στο κτίριο του παλαιού ιδρύματος, και μια συλλογή από γύψινα έργα, που ανήκε στον ηγούμενο Φαρσέτι και που αγοράστηκε από την αυστριακή κυβέρνηση το 1805.

Σημαντικά έργα προστέθηκαν στη συλλογή χάρη στα κληροδοτήματα. Το 1838 ο Τζιρόλαμο Κονταρίνι δώρισε στην Ακαδημία τη σημαντική συλλογή του, που περιείχε εκατόν ογδόντα οκτώ έργα, όπως η Παναγία των δένδρων και οι Αλληγορίες του Τζοβάνι Μπελίνι, καθώς και έξι πίνακες του Πιέτρο Λόνγκι.

Τα σπουδαιότερα από τα έργα της πινακοθήκης παρουσιάζονται στο λήμμα "Κατάλογος έργων της Πινακοθήκης της Ακαδημίας της Βενετίας".

## Εξωτερικοί σύνδεσμοι
* 

Κατηγορία:Μουσεία τέχνης στην Ιταλία
Κατηγορία:Βενετία
Κόντιακ (νήσος)

Το **Κόντιακ** (αγγλικά: *Kodiak Island*) είναι αμερικανικό νησί και ειδικότερα το δεύτερο μεγαλύτερο νησί, σε έκταση, των ΗΠΑ μετά τη νήσο Χαβάη. Έχει έκταση 9.311 τ.χλμ. και μεγαλύτερη πόλη του νησιού είναι το Κόντιακ με 6.130 κατοίκους (2010).

Κατηγορία:Νησιά της Αλάσκας
Εκλογές της Γερουσίας των Ηνωμένων Πολιτειών 1986

Η **εκλογή της Γερουσίας των Ηνωμένων Πολιτειών 1986** ήταν μια εκλογή για την Γερουσία των Ηνωμένων Πολιτειών στο μέσο της δεύτερης προεδρικής θητείας του Ρόναλντ Ρέιγκαν. Το Δημοκρατικό Κόμμα απέκτησε τον έλεγχο της Γερουσίας για πρώτη φορά από το 1980, σύμφωνα με μια συνολική τάση στις ενδιάμεσες εκλογές να ευνοείται το αντίπαλο στην κυβέρνηση κόμμα, την οποία ο Ρέιγκαν μπόρεσε να αποφύγει στις εκλογές της Γερουσίας του 1982 (αν και η Βουλή των Αντιπροσώπων είχε Δημοκρατική πλειοψηφία σε ολόκληρη τη θητεία του Ρέιγκαν). Σε αυτή την εκλογή, **34** έδρες στη γερουσία ήταν ανοικτές προς εκλογή σε 34 από τις 50 πολιτείες, σε ανταπόκριση με τον Συνταγματικό κανόνα που αναφέρει ότι περίπου το ένα τρίτο των Γερουσιαστών πρέπει να ανανεώνεται, ούτως προκύπτοντας εκλογές κάθε διετία για να εκπληρώσουν τις εξαετείς θητείες τους. Επίσης, το Ρεπουμπλικανοί έπρεπε να υπερασπιστούν έναν ασυνήθιστα μεγάλο αριθμό νέων Γερουσιαστών οι οποίοι είχαν εκλεγεί ως ουρά του Ρέιγκαν του 1980.

## Σύνοψη αποτελεσμάτων

## Πλήρης κατάλογος αναμετρήσεων
Τα έντονα πολιτειακά ονόματα υποδεικνύουν ένα λήμμα σχετικά με την εκλογή εκείνης της πολιτείας.

1986
Νήσος Πρίγκηπα Ουαλίας (Αλάσκα)

Η νήσος **Πρίγκηπα Ουαλίας** (αγγλικά: *Prince of Wales Island*) είναι ένα αμερικανικό νησί και ειδικότερα το τέταρτο μεγαλύτερο νησί, σε έκταση, των ΗΠΑ μετά τη Χαβάη (νήσος), το Κόντιακ και το Πουέρτο Ρίκο. Έχει έκταση 6.674 τ.χλμ. και μεγαλύτερη πόλη του νησιού είναι το Κραιγκ με 1.201 κατοίκους (2010).

Κατηγορία:Νησιά της Αλάσκας
Σεντ Λόρενς (νησί)

Το **Σεντ Λόρενς** (αγγλικά: *St. Lawrence Island*) είναι αμερικανικό νησί και ειδικότερα το έκτο μεγαλύτερο νησί, σε έκταση, των ΗΠΑ μετά τη νήσο Χαβάη, το Κόντιακ, το Πουέρτο Ρίκο, τη Νήσο Πρίγκηπα Ουαλίας και το Τσιτσάγκοφ. Έχει έκταση 4.640 τ.χλμ. και μεγαλύτερη πόλη του νησιού είναι το Gambell με 681 κατοίκους (2010).

## Εξωτερικοί σύνδεσμοι
* 

Κατηγορία:Νησιά της Αλάσκας
Τσιτσάγκοφ

Το **Τσιτσάγκοφ** (αγγλικά: *Chichagof Island*, ρωσικά: Остров Чичагова) είναι αμερικανικό νησί και ειδικότερα το πέμπτο μεγαλύτερο νησί, σε έκταση, των ΗΠΑ μετά τη Χαβάη (νήσος), το Κόντιακ, το Πουέρτο Ρίκο και τη Νήσο Πρίγκηπα Ουαλίας. Έχει τον υψηλότερο πληθυσμό αρκούδων ανά τετραγωνικό χιλιόμετρο από οποιοδήποτε άλλο μέρος στη Γη. Έχει έκταση 5.305 τ.χλμ. και μεγαλύτερη πόλη του νησιού είναι το Hoonah με 860 κατοίκους (2000).

## Παραπομπές


## Εξωτερικοί σύνδεσμοι
* 

Κατηγορία:Νησιά της Αλάσκας
Ζήσης Βέρρος

Ο **Ζήσης Βέρρος** (Αβδέλλα Γρεβενών, 16 Αυγούστου 1880 – 10 Απριλίου 1985) ήταν σημαντικός Έλληνας Μακεδονομάχος οπλαρχηγός και ο τελευταίος εν ζωή συμπολεμιστής του Παύλου Μελά.  

## Βιογραφικά στοιχεία
Ο Ζήσης Βέρρος γεννήθηκε στην Αβδέλλα Γρεβενών. Τελείωσε το σχολείο στη γενέτειρά του και στη συνέχεια φοίτησε έως την 5η τάξη στο περίφημο Γυμνάσιο Τσοτυλίου. Εργάστηκε ως δάσκαλος στην Αβδέλλα την περίοδο 1899-1900. Στη συνέχεια ενεπλάκη σε διάφορες αντάρτικες ομάδες Μακεδονομάχων, λειτουργώντας κυρίως ως πράκτορας, πληροφοριοδότης και οδηγός, ενώ συνεργάστηκε και με την ομάδα του Παύλου Μελά. Το 1905 ξεκίνησε η επίσημη ένοπλη δράση του, συνεργαζόμενος με τον Λουκά Κόκκινο, τον καπετάν Μπρούφα, τον Βάρδα και Γρ. Φαληρέα. Λίγο αργότερα συγκρότησε δική του τριανταπενταμελή αυτόνομη ένοπλη ομάδα της οποίας τέθηκε επικεφαλής. Συμμετείχε στη νικηφόρα *Μάχη του [[Όρλιακας|Όρλιακα]]* επικεφαλής 55 ανδρών, κατά Οθωμανικού στρατιωτικού αποσπάσματος, όπου σκοτώθηκε το πρωτοπαλίκαρό του. Στη συνέχεια με το σώμα του, συμμετείχε στη *Μάχη του [[Πετροπουλάκι Καστοριάς|Εζερετσίου (Πετροπουλακίου)]]* και κατόπιν στην *Επιχείρηση του [[Φούφας Κοζάνης|Παλαιοχωρίου (Φούφα)]]* κατά Βουλγάρων κομιτατζήδων. 

Το 1908 με την επανάσταση των Νεοτούρκων εγκαταστάθηκε στην πόλη των Γρεβενών, αλλά λίγο αργότερα αναγκάστηκε να διαφύγει, καθώς το νέο καθεστώς εξαπέλυσε διώξεις κατά των Ελλήνων και διαίτερα αυτών που διακρίθηκαν στο Μακεδονικό Αγώνα. Το 1941 συνελήφθη από τους Γερμανούς ναζιστές και παρέμεινε στη φυλακή για 2 χρόνια. Η οικογένειά του συμμετείχε στην Εθνική Αντίσταση, ο γιος του Κώστας στον ΕΛΑΣ και οι 4 θυγατέρες του στο ΕΑΜ και στην ΕΠΟΝ. Στην περίοδο του εμφυλίου, ο Ζήσης Βέρρος διώχτηκε και φυλακίστηκε για δύο έτη στην Κοζάνη. Τιμήθηκε για τη δράση του από την Ελληνική πολιτεία με *Μετάλλινο Έμβλημα του Μακεδονικού Αγώνα* και από την Πανελλήνια Συνομοσπονδία Οπλαρχηγών, με τιμητικό *Δίπλωμα*.

Πέθανε στις 10 Απριλίου 1985, σε ηλικία 104 ετών. Ήταν ο τελευταίος εν ζωή συμπολεμιστής του Παύλου Μελά.

## Παραπομπές


Κατηγορία:Ιστορία των Γρεβενών
Κατηγορία:Μακεδονομάχοι
Κατηγορία:Έλληνες δάσκαλοι
Κατηγορία:Αιωνόβιοι
Κατηγορία:Μακεδόνες
Αριστίντ Μπριάν (αποσαφήνιση)

Με το όνομα **Αριστίντ Μπριάν** φέρονται τα εξής πρόσωπα:

* Αριστίντ Μπριάν (Aristide Briand, 1862 - 1932), σημαντικός Γάλλος πολιτικός, επανειλημμένα πρωθυπουργός της χώρας του, τιμηθείς με βραβείο Νόμπελ.

* Αριστίντ Μπριάν (Aristide Bruant, 1851 - 1925), Γάλλος συγγραφέας και τραγουδοποιός (chansonnier).
Φεργκάνα

Η **Φεργκάνα** (ουζμπεκικά: Farg'ona) ή **Φεργάνα** είναι πόλη, πρωτεύουσα της επαρχίας Φεργκάνα του ανατολικού Ουζμπεκιστάν, στο νότιο άκρο της κοιλάδας Φεργκάνα στη νότια Κεντρική Ασία, στα σύνορα Κιργιστάν, Τατζικιστάν και Ουζμπεκιστάν. Βρίσκεται περίπου 420 χλμ. ανατολικά της Τασκένδης και περίπου 75 χλμ. δυτικά της Αντιτζάν. 
## Δημογραφικά στοιχεία
Ο πληθυσμός της πόλης Φεργκάνα ήταν περίπου 299.200 το 2022. Τατζίκοι και Ουζμπέκοι είναι οι μεγαλύτερες εθνότητες, με τους Ρωσόφωνους να αποτελούν περίπου το 25% των πληθυσμός της πόλης.

## Πολιτισμός
### Αρχιτεκτονική
Η Φεργκάνα έχει υψηλό ποσοστό κατοίκων Ρώσων, Κορεατών και Τατάρων κατοίκων σε σύγκριση με άλλες πόλεις της κοιλάδας Φεργκάνα. Με τις φαρδιές, δεντρόφυτες λεωφόρους και τα κτίρια της τσαρικής εποχής και τα ρωσικά τα οποία ομιλούνται συχνά στους δρόμους, η πόλη έχει μια σαφώς διαφορετική αίσθηση από την υπόλοιπη περιοχή.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ουζμπεκιστάν
Κατράκης

**Κατράκης** (θηλ. **Κατράκη**) μπορεί να αναφέρεται σε ένα από τα ακόλουθα πρόσωπα: 

* Βάσω Κατράκη (1914-1988), Ελληνίδα ζωγράφος και τυπογράφος 
* Μάνος Κατράκης (1908-1984), Έλληνας ηθοποιός θεάτρου και κινηματογράφου 
* Χριστίνα Κατράκη (1980-), Αμερικανίδα και Ευρωπαία καλλιτέχνις, ιστορικός τέχνης, κριτικός σύγχρονης τέχνης 
Κατηγορία:Επώνυμα
Κατηγορία:Ελληνικά επώνυμα
Ρωμαϊκή Σχολή

μικρογραφία|δεξιά|255px|<center> Ρωμαϊκή Σχολή

Με τον μουσικολογικό όρο **Ρωμαϊκή Σχολή** λογίζεται το μουσικό ρεύμα που άνθισε στη Ρώμη κατά τους 15ο και 16ο αιώνες, το οποίο αφορά τόσο την εκκλησιαστική μουσική της εποχής, όσο και τους συνθέτες που συνέθεσαν αυτή. Ως καλλιτεχνικό ρεύμα εντάσσεται στο γενικότερο πλαίσιο της ώριμης Αναγέννησης και του πρώιμου Μπαρόκ και χαρακτηρίζεται από την ισορροπημένη χρήση της αντίστιξης στα πλαίσια της πολυφωνίας. Ο κυριότερος εκπρόσωπος της Ρωμαϊκής Σχολής αναγνωρίζεται στο όνομα του Τζιοβάννι Πιερλουίτζι ντα Παλεστρίνα, τα έργα του οποίου διακρίνονται για την ομαλότητα των μελωδικών τους γραμμών, την ορθή -για την εποχή- χρήση της διαφωνίας και την άσφαλτη αντιστικτική τους δομή, εμπνέοντας μια πλειάδα μεταγεννέστερων συνθετών. Στα πλαίσια της συγκριτικής μουσικολογίας, ο όρος Ρωμαϊκή Σχολή αντιπαραβάλλεται συχνά με άλλα μουσικά ρεύματα της περιόδου, όπως την Βενετσιάνικη Σχολή και τη Γαλλοφλαμανδική Σχολή, κυρίως γύρω από τη λειτουργική μουσική της Ρωμαιοκαθολικής Εκκλησίας.

## Σημαντικοί εκπρόσωποι
* Τζιοβάννι Πιερλουίτζι ντα Παλεστρίνα (1525 - 1594)
* Τομά Λουί δε Βικτόρια (1548 - 1611)
* Τζιοβάννι Φραντσέσκο Ανέριο (1567 - 1630)
* Γκρεγκόριο Αλλέγκρι (1582 - 1652)
* Εμίλιο ντε Καβαλιέρι (1560 - 1602)
* Στέφανο Λάντι (1586/7 - 1639)
* Τζάκομο Καρίσσιμι (1605 - 1674)

Κατηγορία:Αναγεννησιακή μουσική
Πολιτιστική Πρωτεύουσα της Αραβίας

Η Πολιτιστική Πρωτεύουσα της Αραβίας είναι μια πρωτοβουλία του Αραβικού συνδέσμου υπό την αιγίδα της UNESCO της οποίας στόχος είναι  η ανάδειξη του Αραβικού πολιτισμού και η ενθάρρυνση της συνεργασίας μεταξύ των αραβικών κρατών.

## Πολιτιστικές πρωτεύουσες

## Παραπομπές


## Εξωτερικοί σύνδεσμοι
*Algiers Arab Capital of Culture 2007 - Official Website
*Damascus Arab Capital of Culture 2008 - Official Website
*Al-Quds Arab Capital of Culture 2009 - Official Website
*East Jerusalem: "Capital of Arab Culture 2009"
*Manama Arab Capital of Culture 2012 - Official Website

Κατηγορία:Αραβικός Σύνδεσμος
Κατηγορία:Αραβικός πολιτισμός
Αραβικός πολιτισμός
Πανεπιστήμιο της Στουτγκάρδης

Το **Πανεπιστήμιο της Στουτγκάρδης** (γερμανικά: *Universität Stuttgart*) είναι πανεπιστήμιο το οποίο βρίσκεται στην ομώνυμη πόλη της Γερμανίας. Ιδρύθηκε το 1829 και φοιτούν σε αυτό περίπου 24.000 φοιτητές. Είναι ένα από τα παλαιότερα τεχνικά πανεπιστήμια της Γερμανίας με προγράμματα υψηλής κατάταξης μεταξύ άλλων στην επιστήμη πολιτικού μηχανικού, τη μηχανολογία, τη βιομηχανική μηχανική και την ηλεκτρολογική μηχανική. Είναι μέλος του TU9, ενός ενσωματωμένου σωματείου των μεγαλύτερων και πιο αξιοσημείωτων γερμανικών ινστιτούτων τεχνολογίας. Το πανεπιστήμιο είναι ιδιαίτερα γνωστό για τη φήμη του στους τομείς της προηγμένης μηχανικής αυτοκινήτων, της αποτελεσματικής βιομηχανικής και αυτοματοποιημένης κατασκευής, της μηχανικής μεθόδων επεξεργασίας, της αεροδιαστημικής μηχανικής και της κοστολόγησης βάσει δραστηριοτήτων.

## Εξωτερικοί σύνδεσμοι

* Ιστότοπος του Πανεπιστημίου της Στουτγκάρδης

Στουτγκάρδη
Κατηγορία:Στουτγκάρδη
Κατηγορία:Ανώτατα εκπαιδευτικά ιδρύματα στη Βάδη-Βυρτεμβέργη
Intermission (άλμπουμ)

**Intermission** είναι ο τίτλος του ζωντανά ηχογραφημένου δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Ιούνιο του 1986 μέσω της δισκογραφικής εταιρείας "Warner" στην Αμερική και της "Vertigo" στην Ευρώπη.

Στις ζωντανές ηχογραφήσεις την κιθάρα έπαιξε ο Βίβιαν Κάμπελ, ενώ το μοναδικό κομμάτι του δίσκου ηχογραφημένο σε στούντιο, "*Time to Burn*" ηχογραφήθηκε με τον Γκρεγκ Γκόλντι στη σύνθεση τους.

Η ηχογράφηση του "*Intermission*" έγινε κατά τη διάρκεια της περιοδείας για την προώθηση του δίσκου "*[[Sacred Heart]]*", στην εμφάνιση τους στο Σαν Ντιέγκο των Ηνωμένων Πολιτειών, στις 6 Δεκεμβρίου 1985.

Το άλμπουμ ανέβηκε στο # 22 στη Μεγάλη Βρετανία και το # 70 του Billboard των Ηνωμένων Πολιτειών.

## Τραγούδια
1. **King of Rock and Roll** *(Dio, Campbell, Bain, Appice)* - 3:24
2. **Rainbow in the Dark** *(Dio, Campbell, Bain, Appice)* - 6:10
3. **Sacred Heart** *(Dio, Campbell, Bain, Appice)* - 6:10
4. **Time to Burn** *(Dio, Goldy, Bain, Appice, Schnell)* - 4:24
5. **Rock 'n' Roll Children / Long Live Rock and Roll / Man on the Silver Mountain** *(Dio, Blackmore)* - 9:38
6. **We Rock** *(Dio)* - 4:34

## Θέσεις τσαρτ
***Intermission*** *(άλμπουμ)*

***Επίσημη κυκλοφορία: [[Ιούνιος]] [[1986]]***

***Hungry for Heaven (Live)*** *(σινγκλ)*

***Επίσημη κυκλοφορία: [[Μάιος]] [[1986]]***

## Μέλη των Dio
Η σύνθεση του συγκροτήματος κατά την ηχογράφηση του "***Intermission***" είχε την εξής μορφή:

* **[[Ρόνι Τζέιμς Ντίο]]** - *φωνητικά*
* **[[Βίβιαν Κάμπελ]]** - *κιθάρα*
* **Γκρεγκ Γκόλντι** - *κιθάρα*
* **Κλωντ Σνελ** - *πλήκτρα*
* **[[Τζίμι Μπέην]]** - *μπάσο*
* **[[Βίνι Άπις]]** - *τύμπανα*

## Πηγές
* Tapio's Ronnie James Dio Pages: Dio LP Discography
* Intermission - Dio | Songs, Reviews, Credits | AllMusic
* Dio - Intermission - Encyclopaedia Metallum: The Metal Archives
* ChartArchive - Dio
* Intermission - Dio | Awards | AllMusic
* Γερμανικά τσαρτ

Κατηγορία:Δισκογραφία των Dio
Κατηγορία:Άλμπουμ του 1986
Αγροτικές Συνεταιριστικές Εκδόσεις

Οι **Αγροτικές Συνεταιριστικές Εκδόσεις** (γνωστές με το ακρωνύμιο **ΑΣΕ**) Α.Ε. με έμβλημα έναν χαρταετό, είναι μια εκδοτική εταιρεία με έδρα τη Θεσσαλονίκη.
## Ιστορία

Η εταιρεία ιδρύθηκε το 1946 στη Θεσσαλονίκη.

### ''Διαβάζω και μαθαίνω''
Έχει εκδώσει πολλά βιβλία, με γνωστότερα αυτά της σειράς *[[Διαβάζω και μαθαίνω]]*, τα οποία έγραψε ο Αμερικανός συγγραφέας Λέοναρντ Σίλεϊ. Αυτή ήταν σειρά 12 μικρών βιβλίων με μορφή περιοδικού, και χωρίζονταν σε 3 ενότητες που η καθεμία περιλάμβανε 4 βιβλία. Ας δούμε αναλυτικά τη λίστα των βιβλίων της σειράς:

* Ενότητα 1
** Η αποδημία
** Ο άνθρωπος στο Φεγγάρι
** Τα δελφίνια
** Πιλότοι δοκιμαστές
* Ενότητα 2
** Ρολόγια
** Διασχίζοντας τον Ωκεανό
** Βατραχάνθρωποι
** Ο καιρός
* Ενότητα 3
** Μηνύματα
** Σεισμοί και ηφαίστεια
** Κοιτάζοντας τον Ουρανό
** Εκπομπές

Αυτή η σειρά εκδόθηκε το 1973.

### Δες πώς γίνεται
Επίσης σχεδόν την ίδια εποχή, ξεκίνησε να εκδίδεται και η σειρά *[[Δες πώς γίνεται]]*, που κι αυτή αποτελούνταν από 12 μικρά βιβλία με μορφή περιοδικού και χωριζόταν σε 2 ενότητες που η καθεμία περιλάμβανε 6 βιβλία. Η λίστα βιβλίων αυτής της σειράς έχει ως εξής:

* Ενότητα 1
** Η γυάλινη κανάτα
** Το φλιτζάνι και το πιατάκι
** Το πιρούνι και το μαχαίρι
** Η σοκολάτα
** Το πρόγραμμα της τηλεόρασης
** Ο αυτοκινητόδρομος
* Ενότητα 2
** Το ψωμί
** Το πλοίο
** Το αυτοκίνητο
** Το βιβλίο
** Το σπίτι
** Το φόρεμα.

### Εξερευνητής
Το 1979 εκδόθηκε μια ακόμα σειρά βιβλίων με τίτλο *Εξερευνητής*, η οποία περιλάμβανε 12 μικρά βιβλία τετράγωνου σχήματος. Η λίστα των βιβλίων αυτής της σειράς έχει ως εξής:

* Η ζωή στις ακτές
* Η ζωή στις λίμνες και τα ποτάμια
* Μουσικά όργανα
* Οι πρώτοι άνθρωποι
* Πανοπλίες
* Προϊστορικά ζώα
* Πύραυλοι και διαστημικά ταξίδια
* Τα πρώτα αεροσκάφη
* Τα αιλουροειδή
* Το πολεμικά πλοία
* Φορτηγά, λεωφορεία και τραμ
* Φωτογραφία και φιλμ.

Σήμερα καμία απ' αυτές τις τρεις σειρές βιβλίων δεν εκδίδεται. Στις 21 Οκτωβρίου 1983, εγκαινιάστηκε και ξεκίνησε να λειτουργεί το παράρτημα της εταιρείας στην Αθήνα.

## Παραπομπές


Κατηγορία:Εκδοτικοί οίκοι
Αντώνης Σιτράς

Ο **Αντώνης Σιτράς** (1899-1951) ήταν Έλληνας δικηγόρος και πολιτικός από τη Λάρισα. Το 1945 και το 1946 υπηρέτησε στο αξίωμα του δημάρχου Λαρισαίων. 

## Βιογραφικά στοιχεία
Γεννήθηκε στη Χάλκη της Λάρισας. Προτού ασχοληθεί με τα κοινά ασχολήθηκε με τη δημοσιογραφία και τη δικηγορία. Το 1922 ήταν διευθυντής της εφημερίδας "Ελευθερία".

Το 1945 ανέλαβε δήμαρχος Λάρισας με  την επαναφορά της διάταξης "περί Διοικούσας Επιτροπής του Δήμου".  Κατά τη δημαρχία του ασχολήθηκε με τη συστηματική δεντροφύτευση της πόλης και εκτελέστηκαν πλήθος δημοτικών έργων. Στις 20 Μαΐου 1945 παραιτήθηκε για λόγους υγείας και τον Αύγουστο του ίδιου χρόνου αντικαταστάθηκε από το Στυλιανό Αστεριάδη, ο οποίος είχε παυθεί από το ΕΑΜ. Στις αρχές του 1946 ο Σιτράς επέστρεψε στη θέση του δημάρχου καθώς η υγεία του παρουσίασε κάποια βελτίωση και παραιτήθηκε οριστικά το Μάρτιο του 1946.

Ο Σιτράς εξελέγη βουλευτής Λαρίσης με την ΕΠΕΚ στις εκλογές του 1950. Πέθανε όντας εν ενεργεία βουλευτής (την ίδια ημέρα με τον Ιωάννη Σοφιανόπουλο) και κηδεύτηκε στις 29 Ιουλίου 1951 στο Α΄ Νεκροταφείο. Τη θέση του Σιτρά στη Βουλή κατέλαβε ο επιλαχών Άγγελος Οικονομίδης.

## Παραπομπές


Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές Λάρισας
Κατηγορία:Έλληνες δικηγόροι του 20ού αιώνα
Κατηγορία:Δήμαρχοι Λαρισαίων
Λαγόχορτο

Το **λαγόχορτο** (επιστ. ονομ.: ***Tragopogon porrifolius*** &ndash; ***Τραγοπώγων ο πρασόφυλλος***) είναι μονοετές, διετές ή πολυετές καλλωπιστικό φυτό το οποίο ανήκει στην οικογένεια των Συνθέτων. Το φυτό είναι ιθαγενές στην περιοχή της Μεσογείου αλλά έχει εισαχθεί επιτυχημένα και σε άλλες περιοχές. Τα φύλλα και οι ρίζες του είναι εδώδιμες. Αποκαλείται επίσης «γένια του λαγού», «λαγομούστακα», «λαγονούρι», «σκούλος» και «γένια του τράγου».

## Περιγραφή
Το φυτό φτάνει σε ύψος μεταξύ 30-120 εκατοστών και οι ρίζες του είναι λευκές, σαρκώδεις και συνήθως διακλαδίζονται, σχηματίζοντας ριζώματα. Έχει ένα κεντρικό βλαστό, ο οποίος είναι συνήθως χωρίς διακλαδώσεις, που περιέχει ελαφρά πικρό, γαλακτώδη χυμό. Τα φύλλα του είναι ανοιχτοπράσινα, στενόμακρα και λογχοειδή, με βαθιά αυλάκωση στο μέσο. 

Τα άνθη του έχουν διάμετρο περίπου πέντε εκατοστά και περιβάλλονται από οκτώ πράσινα μακρόστενα βράκτια, τα οποία είναι μακρύτερα από τα πέταλα. Έχουν ελαφρώς μωβ χρώμα. Είναι ερμαφρόδιτα και η επικονίαση γίνεται από έντομα. Τα άνθη είναι χαρακτηριστικά διότι ανοίγουν μόνο τις πρωινές ώρες και κλείνουν μετά το μεσημέρι. Ο καρπός είναι αχαίνιο με μήκος τέσσερα εκατοστά και αυλακωτή επιφάνεια το οποίο φέρει μακριές τρίχες (πάππος).

## Χρήσεις
Οι βλαστοί και τα φύλλα του τρώγονται βρασμένα μαζί με άλλα χόρτα ως σαλάτα ή χρησιμοποιούνται σε μείγματα για χορτόπιτες. Η γεύση του είναι ελαφρώς πικρή. Η ρίζα τρώγεται και σκέτη. Χρησιμοποιείται επίσης ως διουρητικό και καθαρτικό. Έγχυμά του χορηγείται σε αρθρίτιδες, ρευματισμούς και παθήσεις του δέρματος. Το φυτό καλλιεργείται στην Ευρώπη από τον 15ο και 16ο αιώνα μέχρι σήμερα για τη ρίζα του, ενώ πιθανόν στην Ελλάδα και στην Ιταλία καλλιεργείται από την αρχαιότητα. Καλλιεργείται επίσης στη Χιλή και την Ινδία.

## Δείτε επίσης
* Σκορζονέρα

## Παραπομπές


## Εξωτερικοί σύνδεσμοι
* 
* 

Κατηγορία:Σύνθετα
Κατηγορία:Μεσογειακή χλωρίδα
Κατηγορία:Καλλωπιστικά φυτά
Κατηγορία:Βρώσιµες ρίζες και κόνδυλοι
Κατηγορία:Αγριολούλουδα
Κατηγορία:Χόρτα
Νάμα (αποσαφήνιση)

Όταν αναφερόμαστε στη λέξη νάμα, μπορεί να εννοούμε:
*Νάμα καθαρό νερό πηγής συνήθως στις φράσεις νάματα σοφίας/παιδείας /αρετής /κτλ.
*Νάμα (κρασί) κόκκινο και γλυκό κρασί που χρησιμοποιείται κατά το μυστήριο της Θείας Ευχαριστίας
*Νάμα (φυλή) αφρικανική φυλή των Οτετόντων
*Νάμα (μουσικό συγκρότημα)
Χρυσιούχο καίσιο

Το **χρυσιούχο καίσιο** (αγγλικά: *Caesium auride*) είναι η ανόργανη δυαδική χημική ένωση με εμπειρικό τύπο **[[Καίσιο|Cs]] [[Χρυσός|Au]]**. Πρόκειται για ιονική ένωση που περιέχει το ασυνήθιστο χρυσιούχο ανιόν (Au–).

## Ιστορία
Ανακαλύφθηκε το 1978 από τον Τζόζεφ Λαγκόβσκι (*Joseph Lagowski*).

## Παραγωγή

Το χρυσιούχο καίσιο παράγεται με θέρμανση στοιχειομετρικού (τηγμένου) μείγματος καισίου και χρυσού. Τα δυο μεταλλικά κίτρινα υγρά αντιδρούν, δίνοντας διαυγές προϊόν:
\mathrm{Cs + Au \xrightarrow{\triangle} CsAu} 


## Ιδιότητες
Αν το χρυσιούχο καίσιο διαλυθεί σε υγρή αμμωνία (NH3) γίνεται καφέ, ενώ η ένωση στη στερεή κατάσταση είναι κίτρινη. Το προϊόν προσθήκης αμμωνίου (NH4+) είναι σκούρο μπλε. Η ένωση αντιδρά βίαια με το νερό (Η2Ο), αποδίδοντας υδροξείδιο του καισίου (CsOH), μεταλλικό χρυσό και αέριο διυδρογόνο (Η2): 
\mathrm{2CsAu + 2H_2O \xrightarrow{} 2CsOH + 2Au + H_2 \uparrow} 
Διαλύματα χρυσιούχου καισίου σε υγρή αμμωνία δίνουν αντίδραση μετάθεσης με (π.χ. χλωριούχο) τετραμεθυλαμμώνιο {[(CH3)4N]Cl}, με μία συγκεκριμένη ρητίνη ανταλλαγής ιόντων, παράγοντας χρυσιούχο τετραμεθυλαμμώνιο {[(CH3)4N]Au} (και χλωριούχο καίσιο):

\mathrm{CsAu + [(CH_3)_4N]Cl \xrightarrow{} CsCl + [(CH_3)_4N]Au} 


## Παρατηρήσεις, υποσημειώσεις και αναφορές


Κατηγορία:Ενώσεις χρυσού
Κατηγορία:Ενώσεις καισίου
Δι(ενδεκαφθοροδιαντιμονιούχος) τετραξενοχρυσός

[thumb|right|Κατιόν τετραξενοχρυσού ([AuXe<sub>4</sub>]<sup>2+</sup>)](https://el.wikipedia.org/wiki/%CE%95%CE%B9%CE%BA%CF%8C%CE%BD%CE%B1:Tetraxenonogold%2528II%2529-3D-balls.png)
Ο **Δι(ενδεκαφθοροδιαντιμονιούχος) τετραξενοχρυσός** είναι η χημική ένωση με τον τύπο AuXe4(Sb2F11)2. Πρόκειται για κατιοντικό σύμπλοκο με τετράγωνη επίπεδη διαμόρφωση των ιόντων [AuXe4]2+[(Sb2F11)- ]2, το οποίο υπάρχει σε τρικλινή και τετραγωνική κρυσταλλική δομή . Το ιόν [AuXe4]2+ σταθεροποιείται από τις αλληλεπιδράσεις του ιόντος με τα άτομα φθορίου. Το μήκος του δεσμού Au-Xe είναι 274 pm .

Ο διτετραξενοχρυσός είναι ασυνήθιστη ένωση κατά το ότι είναι ένωση των εμφανώς αδρανών στοιχείων ξένου και χρυσού.
## Παραπομπές


Κατηγορία:Ενώσεις χρυσού
Κατηγορία:Ενώσεις ξένου
Κατηγορία:Ενώσεις αντιμονίου
Κατηγορία:Ανόργανες ενώσεις φθορίου
Μοκρίνο

Το **Μοκρίνο** (σλαβομακεδονικά: *Мокрино*) είναι χωριό του δήμου Νόβο Σέλο της Βόρειας Μακεδονίας. Βρίσκεται 20 χιλιόμετρα ανατολικά της Στρώμνιτσας στις πλαγιές της οροσειράς του Μπέλες. Στην απογραφή του 2002 είχε 748 κατοίκους.

## Ιστορία
Στην περιοχή γύρω από το χωριό  Μοκρίνο βρίσκεται ο αρχαιολογικός χώρος «Κεραμιδαριό» (Ќерамидарка) του 3ου- 4ου μ.Χ. αιώνα. 
 
Σύμφωνα με την καταγραφή του D.M Brancoff το Μοκρίνο το 1905 είχε 800 κατοίκους Χριστιανούς που υπάγονταν στο Πατριαρχείο της Κωνσταντινούπολης και στο χωριό λειτουργούσε Ελληνικό Σχολείο. Στο Μοκρίνο σκοτώθηκε το 1907 ο μακεδονομάχος Παντελής Παπαϊωάννου, καθώς και οι Θανάσης από το Βαλδέτφτσι (Βόρεια Μακεδονία) και Στοΐλης από τη Βαρδαρόφτσα (Αξιοχώρι) σε συμπλοκή με Οθωμανικό στρατιωτικό απόσπασμα.

## Αξιοθέατα
Στο χωριό υπάρχει η εκκλησία των «Αγίων Κωνσταντίνου και Ελένης» που χτίστηκε το 1876.

## Παραπομπές


## Πηγές
* Κρατική Υπηρεσία Στατιστικής της Βόρειας Μακεδονίας, Απογραφή 2002
* Municipality Novo Selo - The Kjeramidarka Archeological Site
* D.M Brancoff, La Macédoine et sa Population Chrétienne, Paris 1905

## Εξωτερικοί σύνδεσμοι
* Δήμος Νόβο Σέλο

Κατηγορία:Χωριά της Βόρειας Μακεδονίας
Σοσιαλδημοκρατία (Τσεχία)

thumb|right|150px|Το λογότυπο του κόμματος μέχρι το 2017.
Η **Σοσιαλδημοκρατία** (τσεχ. *Sociální demokracie*) (παλαιότερα: **Τσεχικό Σοσιαλδημοκρατικό Κόμμα**, *Česká strana sociálně demokratická*) είναι τσεχικό σοσιαλδημοκρατικό πολιτικό κόμμα. 

Το κόμμα ιδρύθηκε το 1878 στην Αυστροουγγρική Αυτοκρατορία αντιπροσωπεύοντας το Βασίλειο της Βοημίας, ενώ με την πτώση της Αυστροουγγρικής Αυτοκρατορίας, συνέβαλε στη δημιουργία της Πρώτης Τσεχοσλοβακικής Αυτοκρατορίας. Το κόμμα τέθηκε εκτός νόμου μαζί με όλα τα υπόλοιπα κόμματα μετά την ανάληψη της εξουσίας από τους κομμουνιστές το 1948. Μετά τη Βελούδινη Επανάσταση, το κόμμα έγινε ένα από τα μεγαλύτερα της χώρας, ενώ το κόμμα κέρδισε τις εκλογές του 1998 με τον Μίλος Ζέμαν. Στις εκλογές του 2002, το κόμμα έγινε και πάλι πρώτη δύναμη και ο αρχηγός του Βλαντιμίρ Σπίντλα έγινε πρωθυπουργός της χώρας. Το κόμμα κέρδισε και τις εκλογές του 2010, δεν κατάφερε να σχηματίσει, όμως, κυβέρνηση και βρισκόταν στην αντιπολίτευση. Μεταξύ 2013 και 2017 υπήρχε πάλιν (ανώτερο) κόμμα του κυβερνητικού συνασπισμού. 

## Έδρες σε κοινοβούλια

## Παραπομπές


Κατηγορία:Τσέχικα πολιτικά κόμματα
Κατηγορία:Σοσιαλδημοκρατικά κόμματα
Άντμιραλτι (νησί)

Το **Άντμιραλτι** (αγγλικά: *Admiralty Island*) είναι αμερικανικό νησί και ειδικότερα το έβδομο μεγαλύτερο νησί, σε έκταση, των ΗΠΑ μετά τη Χαβάη (νήσος), το Κόντιακ, το Πουέρτο Ρίκο, τη Νήσο Πρίγκηπα Ουαλίας, το Τσιτσάγκοφ και το Σεντ Λόρενς. Έχει έκταση 4.264 τ.χλμ. και 650 κατοίκους (2000).

## Εξωτερικοί σύνδεσμοι
* 

Αντμιραλτι
Τετραχλωροχρυσικό οξύ

Το **Τετραχλωροχρυσικό Οξύ** είναι ανόργανη χημική ένωση με τον τύπο HAuCl4. Είναι πορτοκαλοκίτρινο στερεό, ένας κοινός πρόδρομος σε άλλες ενώσεις χρυσού και ένα ενδιάμεσο στον καθαρισμό του χρυσού μετάλλου. Εμπορικά δείγματα έχουν τη σύνθεση HAuCl4•n H2O με n = 3 ή 4.

## Δείτε επίσης
*Βασιλικόν ύδωρ

## Παραπομπές


Κατηγορία:Οξέα
Κατηγορία:Ενώσεις χρυσού
Κατηγορία:Ανόργανες ενώσεις χλωρίου
Φωτεινή ροή

**Φωτεινή ροή** είναι το φυσικό μέγεθος μέτρησης του φωτός που βγαίνει από ένα φωτιστικό. Κάθε φωτιστικό στέλνει γύρω του ενέργεια υπό μορφή φωτός.

Γενικά, ένα φωτιστικό στέλνει γύρω του ενέργεια σε διάφορες μορφές εκτός από μορφή φωτός, όπως σε μορφή ηλεκτρομαγνητικής ακτινοβολίας. Η ηλεκτρομαγνητική ακτινοβολία είναι ή δεν είναι αντιληπτή από τον άνθρωπο με τα μάτια με διαφορετική ευαισθησία, η οποία εξαρτάται από τη συχνότητα. Συνήθως, ένα φωτιστικό στέλνει γύρω του ακτινοβολία σε πολλές συχνότητες, άλλες περισσότερο άλλες λιγότερο και άλλες καθόλου αντιληπτές από το ανθρώπινο μάτι. Η φωτεινή ροή μετρά μόνο την ισχύ που γίνεται αντιληπτή από το ανθρώπινο μάτι.

Μονάδα μέτρησης είναι στο lumen, συντομογραφικά **lm**, στο διεθνές σύστημα μονάδων. Αν ένα φωτιστικό εκπέμπει αντιληπτή ακτινοβολία ισχύος 1W, τότε η φωτεινή του ροή είναι 683 lm. Γενικά, αν P(f) η συνάρτηση της εκπεμπόμενης ισχύος συναρτήσει της συχνότητας, τότε η φωτεινή ροή ισούται με:

\Phi=683\int_{}^{} P(f)V(f)df

όπου V(f) είναι η συνάρτηση ευαισθησίας του ανθρώπινου ματιού συναρτήσει της συχνότητας.

Η φωτεινή ροή χαρακτηρίζει πόσο φως βγάζει ένα φωτιστικό.

Κατηγορία:Φως
Φωτεινή ένταση

**Φωτεινή ένταση** είναι το φυσικό μέγεθος μέτρησης του φωτός ανά κάποια κατεύθυνση ενός φωτιστικού. Το φωτιστικό στέλνει φωτεινή ροή παντού, η φωτεινή ένταση μετρά το φως σε μια επιλεγμένη κατεύθυνση. Η φωτεινή ένταση μιας στερεάς γωνίας, της οποίας η κορυφή είναι στο φωτιστικό, ορίζεται ως η φωτεινή ροή που στέλνει το φωτιστικό εντός της γωνίας διά τη στερεά γωνία.

Η μονάδα μέτρησης της φωτεινής έντασης είναι η καντέλα (γνωστό και ως *κηρίο*) και ισχύει: 1 cd = 1 lm/sr

Η φωτεινή ένταση χαρακτηρίζει το φωτιστικό ανά κατεύθυνση και είναι ανεξάρτητη από την απόσταση του παρατηρητή από το φωτιστικό. Με άλλα λόγια η φωτεινή ροή ενός φωτιστικού ως προς μια συγκεκριμένη κατεύθυνση θα είναι ίδια είτε μετρηθεί δίπλα στο φωτιστικό είτε εκατομμύρια έτη φωτός μακριά, αν εξαιρέσουμε την εξασθένιση που υφίσταται το φως εξαιτίας του μέσου διάδοσης.

Κατηγορία:Φως
Ένταση φωτισμού

**Ένταση φωτισμού** ή **επιφωτισμός** είναι φυσικό μέγεθος μέτρησης του φωτός που προσπίπτει σε μια επιφάνεια. Ορίζεται ως η φωτεινή ροή που προσπίπτει κάθετα σε μια επιφάνεια διά το εμβαδόν της. Αν η φωτεινή δεν προσπίπτει κάθετα, τότε αυτή αναλύεται σε συνιστώσες, μια κάθετη στην επιφάνεια και μια παράλληλη, ενώ για τον υπολογισμό λαμβάνεται υπόψιν η κάθετη συνιστώσα. Μονάδα μέτρησης της έντασης φωτισμού είναι το lux = 1 lm/m2.

Η ένταση φωτισμού χαρακτηρίζει το αποτέλεσμα του φωτισμού σε μια επιφάνεια. Η φωτεινή ένταση χαρακτηρίζει το σώμα που φωτίζει, ενώ η **ένταση φωτισμού** το σώμα που φωτίζεται. Η ένταση φωτισμού εξαρτάται από την απόσταση από το φωτιστικό σύμφωνα με τον φωτομετρικό νόμο.

## Εξωτερικοί σύνδεσμοι
* 

Κατηγορία:Φως
Μπάρανοφ

Το **Μπάρανοφ** (αγγλικά: *Baranof Island*) είναι ένα αμερικανικό νησί και ειδικότερα το δέκατο μεγαλύτερο νησί, σε έκταση, των ΗΠΑ. Έχει έκταση 4.162 τ.χλμ. και 8.532 κατοίκους (2000).

## Εξωτερικοί σύνδεσμοι
* 

Μπαρανοφ
Ρεβιλαγκιγκέντο

Το **Ρεβιλαγκιγκέντο** (αγγλικά: *Revillagigedo Island*) είναι αμερικανικό νησί και ειδικότερα το δωδέκατο μεγαλύτερο νησί, σε έκταση, των ΗΠΑ. Έχει έκταση 2.754 τ.χλμ. και 13.950 κατοίκους (2000).

## Εξωτερικοί σύνδεσμοι
* 

Ρεβιλαγκιγκεντο
Κούπριανοφ

Το **Κούπριανοφ** (αγγλικά: *Kupreanof Island*) είναι αμερικανικό νησί και ειδικότερα το δέκατο τρίτο μεγαλύτερο νησί, σε έκταση, των ΗΠΑ. Έχει έκταση 2.802 τ.χλμ. και 785 κατοίκους (2000).

## Εξωτερικοί σύνδεσμοι
* 

Κουπριανοφ
Νήσος Νούνιβακ

Το **Νούνιβακ** () είναι αμερικανικό νησί και ειδικότερα το όγδοο μεγαλύτερο νησί, σε έκταση, των ΗΠΑ μετά τη νήσο Χαβάη, το Κόντιακ, το Πουέρτο Ρίκο, τη Νήσο Πρίγκηπα Ουαλίας, το Τσιτσάγκοφ, το Σεντ Λόρενς και το Άντμιραλτι. Έχει έκταση 4.226 τ.χλμ. και μεγαλύτερη πόλη του νησιού είναι το Mekoryuk με 191 κατοίκους (2010).

## Εξωτερικοί σύνδεσμοι
* 

Κατηγορία:Νησιά της Αλάσκας
Ούνιμακ

Το **Ούνιμακ** (αγγλικά: *Unimak Island*) είναι αμερικανικό νησί στο αρχιπέλαγος των Αλεούτιων νήσων και ειδικότερα το μεγαλύτερο του αρχιπελάγους. Επίσης είναι το ένατο μεγαλύτερο νησί, σε έκταση, των ΗΠΑ μετά τη νήσο Χαβάη, το Κόντιακ, το Πουέρτο Ρίκο, τη Νήσο Πρίγκηπα Ουαλίας, το Τσιτσάγκοφ, το Σεντ Λόρενς, το Άντμιραλτι και το Νούνιβακ. Έχει έκταση 4.069 τ.χλμ. και μεγαλύτερος οικοσμός του νησιού είναι το Φολς Πας με 35 κατοίκους (2010).

## Εξωτερικοί σύνδεσμοι
* 

Κατηγορία:Νησιά της Αλάσκας
Ουναλάσκα

Το **Ουναλάσκα** (αγγλικά: *Unalaska Island*) είναι νησί στο αρχιπέλαγος των Αλεούτιων Νήσων και ειδικότερα το δεύτερο μεγαλύτερο του αρχιπελάγους μετά το Ούνιμακ. Επίσης είναι το δέκατο τέταρτο μεγαλύτερο νησί, σε έκταση, των ΗΠΑ. Έχει έκταση 2.722 τετρ. χλμ. και μεγαλύτερη πόλη του νησιού είναι το Ουναλάσκα με 710 κατοίκους.

Κατηγορία:Νησιά της Αλάσκας
Κατηγορία:Αλεούτιες Νήσοι
Σιτάκε

thumb|Μανιτάρια σιτάκε
Το **Σιτάκε** (Shiitake· επιστημονική ονομασία *Lentinula edodes*) είναι εδώδιμο μανιτάρι το οποίο καλλιεργείται εδώ και αιώνες στην Ασία και, τα τελευταία χρόνια, σε ολόκληρο τον κόσμο. Η εξαιρετική και πικάντικη γεύση του σε συνδυασμό με τις θεραπευτικές ιδιότητές του το έχουν αναδείξει ως το δεύτερο σε παραγωγή καλλιεργούμενο μανιτάρι.

## Εξωτερικοί σύνδεσμοι
* πληροφορίες για το σιτάκε 

Κατηγορία:Μανιτάρια
Κατηγορία:Εδώδιμοι μύκητες
Κατηγορία:Αγαρικομύκητες
Ούμνακ

Το **Ούμνακ** (αγγλικά: *Umnak*) είναι νησί των ΗΠΑ στο αρχιπέλαγος των Αλεούτιων Νήσων και ειδικότερα το τρίτο μεγαλύτερο του αρχιπελάγους μετά το Ούνιμακ και το Ουναλάσκα. Επίσης είναι το δέκατο ένατο μεγαλύτερο νησί, σε έκταση, των ΗΠΑ. Έχει έκταση 1.776,8 τετρ. χλμ. και μεγαλύτερος οικισμός του νησιού είναι το Nikolski με 39 κατοίκους.

Κατηγορία:Νησιά της Αλάσκας
Κατηγορία:Αλεούτιες Νήσοι
Δίεδρη γωνία

**Δίεδρη γωνία** είναι το γεωμετρικό σχήμα που ορίζουν τα κοινά σημεία δύο τεμνoμένων ημιχώρων. Αν ένα επίπεδο είναι κάθετο στους δύο ημιχώρους, τότε η τομή της δίεδρης γωνίας με αυτό το επίπεδο είναι μια επίπεδη γωνία. Όταν ο όρος χρησιμοποιείται για την περιγραφή της μοριακής γεωμετρίας στην χημεία, τότε αναφέρεται συγκεκριμένα στη γωνία που σχηματίζουν δύο επίπεδα τα οποία ορίζονται από τρία άτομα το κάθε ένα, με δύο άτομα κοινά σε κάθε ένα επίπεδο (π.χ. Α-Β-Γ και Β-Γ-Δ). 

Κατηγορία:Στερεοχημεία
Κατηγορία:Στερεομετρία
Κατηγορία:Γωνία
Δίπλες

Οι **δίπλες** ή αλλιώς **ξεροτήγανα** είναι ελληνικό επιδόρπιο που το κύριο συστατικό του είναι λεπτή ζύμη. Οι δίπλες προέρχονται από την Πελοπόννησο. Από τα πιο ιδιαίτερα ελληνικά γλυκά για τις γιορτές, τους γάμους και τους αρραβώνες με καταγωγή από τη Μάνη την Καλαμάτα και την Αρκαδία. Η ζύμη διπλώνεται σε διάφορα σχήματα, τηγανίζεται σε καυτό λάδι και στο τέλος εμποτίζεται με σιρόπι.. Παραδοσιακά χρησιμοποιείται μέλι αντί για σιρόπι και οι δίπλες αρωματίζονται με κανέλα και προστίθεται ψιλοκομμένο καρύδι.

Οι δίπλες μπορεί να έχουν διάφορα σχήματα, αλλά τα πιο κοινά είναι σπιράλ, φιόγκοι και λουλούδια.

Οι δίπλες σερβίρονται συνήθως σε γάμους αλλά και την πρωτοχρονιά. Στην Κρήτη και στην Αρκαδία είναι γνωστές και ως ξεροτήγανα.

## Ονομασίες

* Δίπλες

* Ξεροτήγανα (Αρκαδία - Κρήτη)

## Παραπομπές


## Εξωτερικοί σύνδεσμοι
* 
* 

Κατηγορία:Χριστουγεννιάτικα εδέσματα
Κατηγορία:Ελληνικά επιδόρπια
Κατηγορία:Γλυκά
Στερεά γωνία

**Στερεά γωνία** είναι το τρισδιάστατο γεωμετρικό ανάλογο της επίπεδης γωνίας, μετρά κατευθύνσεις στο τρισδιάστατο χώρο. Η *στερεά γωνία θ κορυφής Ο* είναι το εμβαδόν Α τμήματος σφαίρας ακτίνας R με κέντρο το Ο, το οποίο ισούται με  θR2. Δηλαδή η *στερεά γωνία *έχει τύπο θ=Α/R2.

## Γενίκευση από την επίπεδη γωνία

### Επίπεδη γωνία
Έστω κύκλος κέντρου Ο, τυχαίας ακτίνας R. Έστω τμήμα του κύκλου B, τότε η γωνία που αντιστοιχεί στο τμήμα Β ισούται με B/R. Λόγω της αναλογίας, ο λόγος B/R είναι σταθερός, άρα η μέτρηση της γωνίας δεν εξαρτάται από την επιλογή του κύκλου, αρκεί το κέντρο του να είναι το Ο.

### Στερεά γωνία
Έστω σφαίρα κέντρου Ο, τυχαίας ακτίνας R. Έστω τμήμα της σφαίρας Β, τότε η γωνία που αντιστοιχεί στο τμήμα Β ισούται με B/R2. Λόγω της αναλογίας, ο λόγος B/R2 είναι σταθερός, άρα η μέτρηση της γωνίας δεν εξαρτάται από την επιλογή της σφαίρας, αρκεί το κέντρο να είναι το Ο.

Κατηγορία:Γεωμετρικά σχήματα
Πυράκανθος

Ο **πυράκανθος** (επιστημονική ονομασία: *Pyracantha*) είναι γένος μεγάλων αγκαθωτών αειθαλών θάμνων, οι οποίοι ανήκουν στην οικογένεια των Ροδοειδών. Είναι ενδημικά φυτά της Ασίας και της νοτιοανατολικής Ευρώπης. Φτάνει σε ύψος περίπου τα τέσσερα με έξι μέτρα. Έχει λευκά άνθη την άνοιξη και κίτρινους, πορτοκαλί ή κόκκινους καρπούς ανάλογα με το είδος, οι οποίοι παραμένουν πάνω στο φυτό καθ' όλη τη διάρκεια του χειμώνα. Τα φύλλα είναι μικρά ωοειδή και έχουν κοντούς μίσχους. Είναι κοινό διακοσμητικό φυτό και χρησιμοποιείται για τη δημιουργία ψηλών και αδιαπέραστων φρακτών. Είναι ανθεκτικό στο ψύχος, την ξηρασία και τα ασβεστώδη εδάφη.

## Παραπομπές


## Πηγές
* Britannica: ''firethorn''

## Εξωτερικοί σύνδεσμοι
* 
* 

Κατηγορία:Αμυγδαλοειδή
Κατηγορία:Θάμνοι
Κατηγορία:Καλλωπιστικά φυτά
Κατηγορία:Ευρωπαϊκή χλωρίδα
Κατηγορία:Χλωρίδα της Ασίας
Τζατ

Οι **Τζατ** ή **Τζιτ** είναι κοινότητα παραδοσιακών κτηνοτρόφων, χαμηλά στην κοινωνική ιεραρχία της Ινδίας, στη βόρεια Ινδία και το Πακιστάν. Αρχικώς κτηνοτρόφοι στην κοιλάδα του κάτω Ινδού στη Σινδική, οι Τζατ μετανάστευσαν βόρεια στην περιοχή του Παντζάμπ τον ύστερο Μεσαίωνα και στη συνέχεια στην περιοχή του Δελχί, στο βορειοανατολικό Ρατζαστάν και τη δυτική πλευρά της πεδιάδας του Γάγγη τον 17ο και 18ο αιώνα. Σήμερα απαντώνται κυρίως στις πολιτείες της Ινδίας Χαρυάνα, Ρατζαστάν, Ούταρ Πραντές και ινδικό Παντζάμπ και τις πακιστανικές επαρχίες της Σινδικής και του πακιστανικού Παντζάμπ.

Κατηγορία:Πληθυσμιακές ομάδες στην Ασία
Κατηγορία:Λαοί της Ινδίας
Συμφωνία για τη Νέα Ελλάδα

Η **Συμφωνία για την Νέα Ελλάδα** ήταν κεντροαριστερό ελληνικό πολιτικό κόμμα, το οποίο ιδρύθηκε τον Απρίλιο του 2013. Ιδρυτής και πρόεδρος του κόμματος ήταν ο βουλευτής Ανδρέας Λοβέρδος.

Μετά την επανένταξη του Ανδρέα Λοβέρδου στην Κοινοβουλευτική Ομάδα του ΠΑ.ΣΟ.Κ.,  η Συμφωνία για τη Νέα Ελλάδα αδρανοποιήθηκε και διαλύθηκε.

## Ιστορικό
Η Συμφωνία για τη Νέα Ελλάδα ιδρύθηκε στις 15 Απριλίου 2013 από τον βουλευτή Β΄ Αθηνών Ανδρέα Λοβέρδο, ως μετεξέλιξη της Ριζοσπαστικής Κίνησης Σοσιαλδημοκρατικής Συμμαχίας (ΡΙ.Κ.Σ.ΣΥ.), πολιτική κίνηση που είχε ιδρύσει ο ίδιος το Δεκέμβριο του 2012, εξαιτίας της οποίας είχε διαγραφτεί από το ΠΑ.ΣΟ.Κ..

Στο νέο κόμμα εντάχθηκε ο βουλευτής Δράμας Χρήστος Αηδόνης, ο οποίος ανέλαβε και γραμματέας, ο πρώην βουλευτής Άρτας Δημήτρης Τσιρώνης, ο πρώην νομάρχης Πειραιά Γιάννης Μίχας, ο πρώην υφυπουργός Εξωτερικών Δημήτρης Δόλλης και άλλοι.

Στις 21 Νοεμβρίου 2013, οι δύο βουλευτές της Συμφωνίας για τη Νέα Ελλάδα, εντάχθηκαν στην Κοινοβουλευτική Ομάδα «Ανεξάρτητοι Δημοκρατικοί Βουλευτές» την οποία συγκρότησαν οι ανεξάρτητοι βουλευτές της Βουλής των Ελλήνων..

Ενόψει των ευρωεκλογών του 2014, η Συμφωνία για τη Νέα Ελλάδα συμμετείχε στη συγκρότηση της Ελιάς. Στο ψηφοδέλτιο συμμετείχε το στέλεχος του κόμματος Ευθύμης Καρδαράς, χωρίς να εκλεγεί.

Τον Ιούνιο του ίδιου έτους, ο Ανδρέας Λοβέρδος ανέλαβε υπουργός Παιδείας και Θρησκευμάτων, κατόπιν ανασχηματισμού της κυβέρνησης Σαμαρά. Παράλληλα, εντάχθηκε εκ νέου στην Κοινοβουλευτική Ομάδα του ΠΑ.ΣΟ.Κ., δηλώνοντας ότι το κόμμα δεν διαλύεται. Ωστόσο, το κόμμα αδρανοποιήθηκε και δύο μήνες αργότερα διαλύθηκε.

## Αποτελέσματα εκλογών
### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*Επίσημος ιστότοπος

Κατηγορία:Πρώην σοσιαλδημοκρατικά κόμματα στην Ελλάδα